Sastanak članova HVIDRA-e, na kojem su ministar branitelja Tomo Medved i saborski zastupnik i predsjednik braniteljske udruge Josip Đakić pokušali “slomiti” branitelje da ne reagiraju na medijske istupe Milorada Pupovca, javlja N1.

Sastanak se dogodio u petak navečer u Makarskoj, a na njemu je, kako doznaje N1, predsjednik Glavnog odbora HVIDRA-e, Josip Periša ponudio ostavku. Ostavka nije prihvaćena, a sazvan je i novi sastanak.

Neslužbeno, spominjala se i blokada rada Sabora u režiji HVIDRA-e.

Podsjetimo, Glavni odbor HVIDRA-e pozvao je državne institucije da istraže djelovanje čelnika SDSS-a Milorada Pupovca, jer drži da kontinuirano krši zakone, Ustav i Deklaraciju o Domovinskom ratu, nazvavši ga deklariranim mrziteljem Hrvatske.

Poručili su i kako SDSS nije poželjna stranka u Republici Hrvatskoj, te kako nisu relevantni predstavnik svih Srba u Hrvatskoj.

Komentiraj